**АҚПАРАТТЫҚ ХАТ**

**Құрметті әріптестер!**

Қостанай облысы әкімдігінің Қоғамдық даму басқармасының «Қостанай облысының ХХ ғасырдың 20-50-жылдарындағы саяси қуғын-сүргін құрбандары туралы фактілерді зерттеуді ұйымдастыру» мемлекеттік әлеуметтік тапсырысы аясында «Jastar Evolution» қоғамдық қоры мен А.Байтұрсынұлы атындағы Қостанай өңірлік университеті **Аманкелді Имановтың 150 жылдығына арналған «1916 жылғы ұлт-азаттық көтеріліс: айтылмай келген ақиқат» атты республикалық ғылыми-практикалық конференциясын** азаматтық қоғам, білім, қоғамдық пікір көшбасшылары мен жастар өкілдеріне өткізеді.

Конференция жұмысы келесі бағыттар бойынша ұйымдастырылған:

1.Амангелді Иманов және 1916 жылғы ұлт-азаттық қозғалыс: жаңа деректер мен ізденістер;

2.Алаш зияткерлігі және руханият, заманауи оқу-ағарту мәселелері;

3.ХХ ғасырдың 20-50 жылдарындағы саяси қуғын-сүргін оқиғаларын қамтудағы қазіргі теориялық-әдістемелік мәселелер мен мұрағаттық материалдар.

**Конференцияның өтетін күні мен уақыты: 2023 жылғы 7 қыркүйек, сағат 10.00**

**Конференцияның жұмыс тілдері: қазақ, орыс.**

Материалдар жинағын шығару жоспарланған. Конференция материалдарының жинағына жариялау үшін мақалаларды **2023 жылдың 7 қыркүйегінен кешіктірмей** электрондық поштаға **mairusha\_kuldinova@mail.ru**«Секция 1. Бірінші автордың аты-жөні» белгісімен қоса жіберуі қажет. Мақаланың сапасы мен этика нормаларына сәйкестігі үшін авторлар жауапты болады. Мақалалар көрсетілген талаптарға сәйкес ресімделуі тиіс. Материалдары жинаққа кіретін семинар қатысушыларына сертификаттар электрондық поштаға жіберілетін болады.

**Мақала мәтінін рәсімдеуге қойылатын талаптар:**

- Мәтін doc (Microsoft  Word) форматында. Парақ пішімі А4 (297х210 мм.). Барлық өрістердің ені – 2 см. Электрондық нұсқадағы беттер нөмірленбейді, беттердің нөмірленуі тек қағаз нұсқасында болады. Қаріп: **Times New Roman**. Қаріп өлшемі – **12 pt**. Мәтін тасымалданбайды, ені бойынша пішімделуі тиіс, азат жол басындағы бос орын**- 1,25 см**. Жоларалық интервал – **дара**. **Мақала мәтінінде автоматты нөмірлеу қолданылмауы тиіс**;

- мақаланың тақырыбы ортасында пішімделеді **(бас әріптермен, жартылай қалың қаріппен);**

- тақырыптың төменгі жағында **(курсивпен, қарапайым қаріппен)** автордың тегі (3 автордан артық емес), автордың аты мен әкесінің есімінің бас әріптері, жұмыс, оқу орны (мекеменің, институттың және т.б. атауы) көрсетіледі. Егер мақаланы бірнеше автор дайындаса, олардың деректері әр автордың мақалаға қосқан үлесінің маңыздылығы бойынша көрсетіледі. Автор (авторлар) туралы мәліметтерден кейін ғылыми жетекші туралы мәліметтерді-лауазымын – ғылыми немесе академиялық дәрежесін, аты мен әкесінің аты-жөнін көрсету қажет;

- мақала мәтіні бір файлмен ұсынылады, оның аты үш сөзден кем болмауы тиіс: біріншісі – автордың тегі (Егер бірнеше автор болса, онда бірінші болып келетін автордың тегі), ал келесі – мақала атауының алғашқы екі сөзі. Кестелерді, графиктер мен суреттерді қоса алғанда, мақаланың жалпы көлемі **4 беттен кем болмауы және 10 беттен** аспауы тиіс;

- мақаланы дайындау кезінде пайдаланылған ақпарат көздерінің тізімі мақаланың соңында орналастырылады. Дереккөздерді тізімдеу мақалада оларға сілтеме жасау тәртібімен беріледі. Мақала мәтініндегі сілтеме нөмірі шаршы жақшада ресімделеді, **мысалы –[1, 13 б.].**

**Мақаланы рәсімдеу үлгісі**

**МАҚАЛА АТАУЫ**

**(орта бөлігінде, бас әріптермен, қалыңқаріппен)**

*Аты-жөні, курсы, білім беру бағдарламасы, институты, ЖОО, қаласы, елі.*

*Ғылыми жетекшінің аты-жөні, лауазымы, ғылыми дәрежесі, жұмыс орны.*

(Бос жер)

Мақала мәтіні.

**Пайдаланылған деректер тізімі:**

1. Годник С.М. Процесс преемственности высшей и средней школы [Текст]: монография / С.М. Годник. - Воронеж: Изд. Воронежского ун-та, 1981.
2. Холмогорова Е.И. Организационно-педагогические условия управления информационной подготовкой обучающихся в системе непрерывного педагогического образования [Текст]: автореф. дис. канд. пед. наук / Е.И. Холмогорова. - Чита, 2007.- 23 с.
3. Кетелл Д. Информационные и коммуникационные технологии для активного обучения [Текст]: монография / Д. Кетелл. - ИнфО. -2004. -№3.

4.Бидайбеков Е.Ы. Информатика және бастауыш мектептегі информатика құралдары [мәтін]: педагогикалық университет студенттеріне арналған оқу - әдістемелік құрал. / Е.Бидайбеков, Ж. А. Абдулкаримова. – Алматы, 2002. – 800 б.

**Конференция материалдары жинағында жариялау мәселелері бойынша байланысушы тұлғалар**:

Закетаева Майра Ураловна (е-mail: mairusha\_kuldinova@mail.ru; тел.: +7 705 446 33 77). Байдалы Рауан Жомартұлы (е-mail: rbaidali@mail.ru; тел.: 8775 143 39 35).

**Құрметпен ұйымдастыру комитеті**

**ҚАТЫСУШЫНЫҢ ӨТІНІМІ**

Өтінім төменде берілген үлгіге сәйкес рәсімделеді

|  |  |  |  |
| --- | --- | --- | --- |
| **Қатысушының (-лардың) өтінімі** | **1Автор**  | **2 Автор**  | **3 Автор**  |
| Автордың тегі, есімі, әкесінің аты (толық) |  |  |  |
| Жұмыс орны, лауазымы, дәрежесі |  |  |  |
| Курс, білім беру бағдарламасы, институт, ЖОО (өз мекемесіне сәйкес) |  |  |  |
| Байланыс телефоны |  |  |  |
| E-mail |  |  |  |
| Мақаланың атауы |  |
| Секция атауы |  |
| Қатысу нысаны (күндізгі, сырттай) |  |